פרל בק

פרל סיידנסטריקר בַּק (באנגלית: Pearl Sydenstricker Buck; ‏26 ביוני 1892 - 6 במרץ 1973) הייתה סופרת אמריקאית, כלת פרס נובל לספרות ב-1938 ופרס פוליצר ב-1932 (על ספרה האדמה הטובה). בק נולדה ב-1892 בווירג'יניה המערבית שבארצות הברית. בהיותה בת חודשים אחדים בלבד לקחו אותה עימם הוריה המיסיונרים לסין, והיא גדלה שם והתוודעה לשפה ולמנהגים הסיניים. כבר בגיל צעיר עודדו אותה הוריה לכתוב. בגיל 15 עברה ללמוד בפנימייה בשאנגחאי. שנתיים אחר כך יצאה למסע עם הוריה אל אירופה, ביקרה באנגליה והמשיכה ללימודים בארצות הברית, שם למדה עד 1914. לאחר לימודיה שבה לסין וב-1917 התחתנה עם מיסיונר אמריקאי צעיר, שעסק בכלכלה חקלאית, ג'ון לוסינג בק. לאחר הולדת בתם עברה המשפחה ב-1921 לנאנג'ינג ובק לימדה ספרות אנגלית באוניברסיטה העירונית. היא אימצה תשעה ילדים במהלך שהותה שם. ב-1926 חזרה לזמן קצר לארצות הברית והשלימה תואר שני באמנות באוניברסיטת קורנל. בק החלה בקריירה הספרותית הענפה שלה ב-1930, בגיל 38, בספרה "רוח מזרחית, רוח מערבית". ב-1931 כתבה את הרומן הידוע ביותר שלה, זוכה פרס פוליצר - "האדמה הטובה". ב-1934, בשל מתיחות פוליטית, עזבה בק את הרפובליקה הסינית (1912-1949) וחזרה לארצות הברית. שנה אחר כך התגרשה מבק ונישאה מיד שוב. בעלה השני ריצ'רד וולש היה נשיא הוצאה לאור. בתקופה זו אימצה שישה ילדים. ב-1938 זכתה בפרס נובל לספרות לאחר שכתבה את הביוגרפיות של הוריה "הגלות" ו"המלאך הלוחם". בק כתבה מעל ל-100 יצירות - רומנים, סיפורים קצרים, פרוזה וספרות ילדים. קורות חייה השפיעו על תוכני היצירות. היא רצתה להוכיח לקוראיה כי אוניברסליות של האנושות אפשרית, אם נרצה בכך. היא כתבה על נשים, רגשות, אסיה ואסייתים, הגירה, ואימוץ. ב-1949 הקימה סוכנות אימוץ שטיפלה בילדים דו-גזעיים. בק מתה ב-1973. שאר בשר הוצאת עמיחי, תרגם ד. בן-אחיסמך מכתב מפקין, הוצאת עמיחי, תרגמה שרה רוי זעם האהבה The Angry Wife, הוצאת מ. מזרחי 1966, תרגמה הדסה שפירא בית מריבה, הוצאת יהושע צ'צ'יק, תרגם דב קמחי האדמה הטובה, הוצאת מצפה על ידי הוצאת צ'צ'יק, תרגם פסח גינזבורג; הוצאת פן, 2014, תרגמה שרון פרמינגר. זרע הדרקון Dragon Seed, הוצאת מ. מזרחי, תרגמה הדסה שפירא ביתן הנשים Pavilion of Women, הוצאת מ. מזרחי, המבלב"ד א.בן-דן הבריחה מסין China Flight, הוצאת מ. מזרחי 1964, תרגם אריה ארד זכרונות מהחצר הגדולה, הוצאת ל. כרמי 1951, תרגום א. אליגור הפטריוט, הוצאת הספרייה הישראלית 1952, תרגמה מרים ברנשטיין-כהן; יצא לאור גם בכריכה רכה (שני חלקים) בשם לילה אחד בפקין בהוצאת מקור דג הדרקון, הוצאת הדר, תרגמה רנה ליטוין בנים, הוצאת מ. מזרחי, 1987, תרגום: אברהם בירמן. זהו המשך, גם אם עצמאי לחלוטין, לספרה הידוע ביותר של בק, "האדמה הטובה". פיאוני (פירושו בעברית אדמונית החורש), הוצאת פן, 2013, תרגמה שרון פרמינגר. תורגם לראשונה לעברית ופורסם בשם נורית בשנות החמישים. הספר עוסק במשפחה יהודית בסין. Pearl S. Buck, The Chinese Novel: Nobel Lecture Delivered Before the Swedish Academy at Stockholm December 12, 1938, Macmillan & Co., 1939 (הספר בקטלוג ULI) Peter J. Conn, Pearl S. Buck: a Cultural Biography, Cambridge University Press, 1996 (הספר בקטלוג ULI) Hilary Spurling, Pearl Buck in China: Journey to the Good Earth, Simon & Schuster, 2010 (הספר בקטלוג ULI) כתבי פרל בק בפרויקט גוטנברג (באנגלית) פרל בק, ברשת החברתית פייסבוק פרל בק, ברשת החברתית Goodreads פרל בק, באתר פרס נובל (באנגלית) מירב גולן, ביקורת על הספר פיאוני, מגזין אימגו עופרה עופר אורן, האם באמת היו לה רגשי "עליונות לבנה", בבלוג "סופרת ספרים", 23 במאי 2015 עופרה עופר אורן, פרל בק: האדמה הטובה, התגובות הרעות והחלום הגדול שלא התגשם, באתר Xnet‏, 23 במאי 2015 פרל בק בטקס קבלת פרס נובל, 1938, ארכיון הסרטונים של British Pathé פרל בק, באתר "Find a Grave" (באנגלית) פרל בק, באתר אנציקלופדיה בריטניקה (באנגלית) פרל ס. בק (1892-1973), דף שער בספרייה הלאומית